### 10990 Državno odvjetništvo Republike Hrvatske,

### Ured za suzbijanje korupcije i organiziranog kriminaliteta

**RKP: 23649**

**OIB:32807825145**

**(7.b) Obrazloženje posebnog dijela izvještaja o izvršenju financijskog plana Ureda za suzbijanje korupcije i organiziranog kriminaliteta**

**za razdoblje 01.01.2024.-31.12.2024.**

Ured za suzbijanje korupcije i organiziranog kriminaliteta (dalje u tekstu: USKOK) osnovan je 2001. godine kao posebno državno odvjetništvo specijalizirano za progon korupcije i organiziranog kriminaliteta, sa sjedištem u Zagrebu, a nadležan je za područje cijele Republike Hrvatske s ciljem što učinkovitijeg i efikasnijeg suprotstavljanja korupciji i organiziranom kriminalu. Od osnivanja do danas USKOK je dobio veće zakonske ovlasti. Kadrovski se kontinuirano osnažuje, djelatnici prolaze različite edukativne programe u zemlji i inozemstvu. U tijeku je informatizacija koja će, uz ostalo, spajanjem s bazama podataka ostalih tijela u državnoj upravi Uredu uvelike olakšati rad. Nadležnost Ureda za suzbijanje korupcije i organiziranog kriminalitet propisana je Zakonom o Uredu za suzbijanje korupcije i organiziranog kriminaliteta. U svim ostalim slučajevima nadležna su državna odvjetništva. Osnovna zadaća je progon počinitelja kaznenih djela organiziranog kriminaliteta i korupcije, a pored toga ona je i preventivna te edukativna antikorupcijska aktivnost s ciljem suzbijanja kriminalnih pojava, podizanja javne svijesti o opasnostima korupcije, potrebi njenog suzbijanja te provedba drugih aktivnosti predviđenih Nacionalnim programom za borbu protiv korupcije.

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024.(eur) | Indeks izvršenje 2024./plan 2024. | Indeks izvršenje 2024./izvršenje 2023. |
| 10990 Državno odvjetništvo, Ured za suzbijanje korupcije i organiziranog kriminaliteta | 4.432.845,66 | 5.535.679,00 | 5.236.282,21 | 94,60 | 118,10 |

**Cilj 1. Učinkovito suzbijanje korupcije i organiziranog kriminala.**

#### A678000 SUZBIJANJE KORUPCIJE I ORGANIZIRANOG KRIMINALITETA

**Zakonske i druge pravne osnove**

Zakon o Uredu za suzbijanje korupcije i organiziranog kriminaliteta

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024.(eur) | Indeks izvršenje 2024./plan 2024. | Indeks izvršenje 2024./izvršenje 2023. |
|   A678000 | 4.419.152,98 | 5.503.479,00 | 5.224.480,19 | 94,90 | 118,20 |

**IZVOR 11**

**Plaće i doprinosi:** odnosi se na plaću za redovan rad, prekovremeni rad te doprinose u iznosu od 3.895.002,66 eur.

**Ostali rashodi za zaposlene:** odnose se na troškove isplate uskrsnice, regresa, božićnice, jubilarne pomoći i ostalih pomoći te dara za djecu u iznosu od 75.253,92 eur.

**Naknade za prijevoz:** odnose se na troškove isplate sukladno broju zaposlenih službenika i namještenika te za nadoknadu troškova prijevoza za državne dužosnike koji ostvaruju to pravo sukladno uputama nadležnog Ministarstva u iznosu od 59.812,48 eur.

**Materijalni rashodi:** odnose se na troškove vezane za naknade troškova zaposlenima u iznosu od 11.007,59 eur, rashodi za materijal i energiju u iznosu od 143.441,78 eur, rashodi za usluge u iznosu od 944.442,91 eur gdje je bilo razvidno povećanje od 18,79% u odnosu na izvršenje u 2023.godini zbog povećanja troškova intelektualnih usluga (povećanje predmeta, kao i usluga za prevođenje i vještačenje).

**Financijski rashodi:** odnose se na troškove vezane za otplatu kamata za financijski leasing, bankarske usluge i usluge platnog prometa te iznose 7.400,00 eur.

**Rashodi za nabavu nefinancijske oprema:** odnose se na troškove vezane nabavu proizvedene dugotrajne imovine (uredske opreme i namještaja, opreme za održavanje i zaštitu te komunikacijsku opremu), a sve zbog dotrajalosti postojeće opreme te za podmirenje rashoda za sedam službenih vozila nabavljenih putem financijskog lizinga te su iznosili 27.546,94 eur.

**IZVOR 31 VLASTITI PRIHODI**

Vlastiti prihodi se ostvaruju od prihoda usluge kopiranja spisa. Neutrošena ostvarena sredstva se prenose iz tekuće u narednu godinu.

#### A678008 MEĐUNARODNA SURADNJA NA SUZBIJANJU ORGANIZIRANOG KRIMINALITETA

**Zakonske i druge pravne osnove**

Zakon o Uredu za suzbijanje korupcije i organiziranog kriminaliteta

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024.(eur) | Indeks izvršenje 2024./plan 2024. | Indeks izvršenje 2024./izvršenje 2023. |
| A678008 | 13.692,68 | 32.200,00 | 11.802,02 | 36,70 | 86,20 |

**IZVOR 11**

Navedenom aktivnošću financira se suradnja Ureda sa državnim odvjetništvima iz regije, unutar i izvan Europe, kao i sa različitim međunarodnim organizacijama. Izvršenje za 2024. godinu odnosilo se na troškove službenog puta i smještaja u inozemstvu.

**IZVOR 51 – POMOĆI EU**

Povrati po putnim nalozim za troškove putovanja na osnovu međunarodne suradnje. Ostvarena sredstva se prenose iz tekuće u narednu godinu.